निर्माण कार्यों में देरी हुई तो होगी कार्रवाई: अनुराग
जिला पंचायत सीईओ ने बैठक में दिए अधिकारियों को निर्देश
भास्कर संवाददाता | मुरैना
मुख्यमंत्री घोषणा वाले कार्यों को प्राथमिकता दें, इन कार्यों में लापरवाही पाए जाने पर अधिकारियों के विरुद्ध कार्रवाई की जाएगी। यह बात जिला पंचायत सीईओ अनुराग वर्मा ने निर्माण कार्यों की बैठक में अधिकारियों को दिए। इस अवसर पर संयुक्त कलेक्टर पंकज शर्मा सहित समस्त निर्माण विभागों के जिला अधिकारी मौजूद रहे।
कलेक्टोरेट सभागार में आयोजित बैठक में सीईओ वर्मा ने कहा कि मुख्यमंत्री घोषणा वाले जिले में मात्र 29 निर्माण कार्य स्वीकृत हैं जिनमें अधिकतर कार्य अपूर्ण बनाए गए हैं। इससे ऐसा लगता है कि अधिकारी निर्माण कार्यों में लापरवाही बरत रहे हैं या भूमि विवाद जैसे रोड़े लग रहे हैं। उन्होंने निर्देश दिए इन कार्यों को प्रमुखता से पूरा कराया जाए जहां रुकावट आ रही है उन कार्यों की सूची उपलब्ध कराई जाए। श्री वर्मा ने कहा कि कार्यों की हर माह समीक्षा बैठक होगी जिसमें लापरवाह अधिकारियों के विरुद्ध कड़ी कार्रवाई की जाएगी। प्राथमिकता वाले कार्यों का बजट लैप्स हुआ तो अधिकारी कार्रवाई के लिए तैयार रहें।
50 लाख से अधिक लागत के कार्यों की समीक्षा : एक अन्य बैठक में सीईओ ने 50 लाख से अधिक की लागत के निर्माण कार्यों की समीक्षा की। उन्होंने कहा कि स्कूल, छात्रावास जैसे 50लाख से ऊपर के निर्माण कार्य 31 मार्च तक हर हाल में पूरे कराएं जाएं।
बैठक में अधिकारियों को निर्देश देते जिला पंचायत सीईओ।
hin_Deva hin_Deva bho_Deva hin_Deva hin_Deva hin_Deva hin_Deva